社會帝國主義

社會帝國主義係指打住社會主義旗號嘅帝國主義，由中華人民共和國首先提出，用嚟批評蘇聯。

1956年，蘇聯領導人赫魯曉夫大肆批評前領導人史太林，開始同中華人民共和國關係惡化。1968年，由蘇聯帶頭嘅華沙公約組織入侵捷克斯洛伐克，中華人民共和國認為蘇聯嚴重偏離咗社會主義路線，變咗新嘅帝國主義力量，所以就叫佢「蘇聯修正主義」同埋「社會帝國主義」，到1978年鄧小平正式做咗中華人民共和國領導人之後，先至唔再噉稱呼。

1974年，鄧小平代表已經攞到中國代表權嘅中華人民共和國，喺聯合國大會演講，佢話：如果中國有朝一日變咗色，變做一個超級大國，又喺世界蝦蝦霸霸，周圍恰人哋、侵略人哋、剝削人哋，噉世界人民就應該幫中國扣返頂「社會帝國主義」嘅帽，應該踢爆佢、反對佢，同埋同中國人民一齊打倒佢。

帝國主義
社會主義